Den nordjyske virksomhed ACTAS A/S er kåret som årets sikkerhedsvirksomhed på sikkerhedsmessen Security User Expo 2015.

Den traditionsrige pris, der uddeles af fagtidsskriftet Detektor Scandinavia og branceforeningen SikkerhedsBranchen, er en anerkendelse af den landsdækkende virksomhed med hovedsæde i Aalborg. ACTAS A/S får bl.a. prisen for den imponerende vækst, virksomheden har skabt. ACTAS A/S var også blandt de allerførste, der så værdien i ISO 9001 Certificering - og efterhånden som forretningsområderne blev udvidet, har man sørget for, at certificeringen fulgte med. ACTAS A/S blev samtidig rost for at være frontløber, når det gælder uddannelse af næste generation af faglærte sikringsteknikere. Virksomhedens uddannelsespolitik sikrer dermed unge mennesker en god og spændende uddannelse i en branche, hvor der er fine muligheder for jobs og karriere.